בירוביג'ן

בירוביג'ן (ברוסית: Биробиджа́н; ביידיש: ביראָבידזשאן) היא בירת המחוז היהודי האוטונומי שבמזרח הרחוק הרוסי. העיר שוכנת על נהר בירה , 75 ק"מ מהגבול הסיני וליד מסילת הרכבת הטרנס-סיבירית.

== היסטוריה ==
העיר הוקמה כיישוב ליד תחנת הרכבת טיחונקיה (רוסית: Тихонькая, שקטה) בשנת 1915, וב־1928 הפכה מושב עובדים בשם טיחונקיה סטנצייה (רוסית: Тихонькая-Станция, תחנת טיחונקיה). ב־1932 שונה שמה לבירוביג'ן כשם המרחב שבין הנהרות בירה (באבנקית: נהר) וביג'ן השוכן 100 ק"מ מערבה (биджен באבנקית: מקום מרעה קבוע). במאי 1934 הפך היישוב לבירת המחוז היהודי האוטונומי, וב־1937 הוכרז כעיר.

בתקופת מלחמת העולם השנייה סיפקו תושבי העיר מצרכי מזון בסיסיים לחיילים הנלחמים בשדה הקרב.

== מדע וחינוך ==
האוניברסיטה ע"ש שלום עליכם מחוז אמור
בעיר נמצאות אוניברסיטת מחוז אמור על שם שלום עליכם, האוניברסיטה האגררית הממשלתית של המזרח הרחוק, המכון הפדגוגי הממשלתי של בירוביג'ן והאוניברסיטה ההומניטרית המודרנית.

ב־1990 הוקם בעיר הסניף היהודי של המכון הלאומי לבעיות בחינוך של משרד החינוך הרוסי, המהווה את הגוף המחקרי המוביל בפיתוח תכנים ושיטות לימוד עבור החינוך היהודי ברוסיה. בעיר נמצאת גם תחנת המחקר החקלאית של בירוביג'ן, המספקת שירותי מחקר חקלאיים עבור המחוז כולו.

בעיר נמצא גם המכון לניתוח מורכב של בעיות אזוריות של מחלקת המזרח הרחוק של האקדמיה הרוסית למדעים.

== כלכלה ==
ב־1936 הוקם בעיר מפעל לייצור עגלות, וב־1960 הוא הוסב למפעל לייצור קומביינים מבוססי מזקו"ם לאיסוף תבואה. בעיר תעשייה קלה מפותחת, הכוללת מספר מפעלי טקסטיל והנעלה. בנוסף בעיר מפעל לתיקון רכב, מפעל לייצור רהיטים, מפעל לייצור סיד, ומספר מפעלים לייצור מזון (ממתקים, מפעל לייצור מקרוני בשם "בתיאבון", ועוד).

== תרבות ==
במאי 1934 הוקם בעיר התיאטרון המוזיקלי היהודי. בעיר יש גם תזמורת פילהרמונית, ונערך בה מדי שנה פסטיבל השיר והזמר העברי. כמו כן יש בעיר מספר מוזיאונים.

== יהדות העיר ==

המחוז היהודי האוטונומי הוקם בוועידת המפלגה הקומוניסטית ב־1928, אז החלו ראשוני היהודים להגיע לעיר. ב־1930 החל לצאת לאור העיתון היידי "בירָאבידזשאנער שטערן", הרואה אור גם היום. הטיהורים הגדולים בין 1936 ל־1938 פגעו מאוד באליטה היהודית בעיר. רבים מהם הואשמו בבגידה והוצאו להורג. בין 1946 ל־1948 הגיעה לעיר קבוצה נוספת של מהגרים יהודיים מאוקראינה. בין 1948 ל־1953, שנת מותו של סטלין, ערך השלטון הקומוניסטי שורת טיהורים נוספים. רבים מראשי התרבות היהודית הוצאו להורג באשמת בגידה וכל מוסדות התרבות היהודית נסגרו.

בתקופת הפרסטרויקה הוקמו מחדש מוסדות התרבות, נחנך בית הכנסת והוקמה קהילה יהודית דתית. בשנות ה-90 חודשה ההוצאה לאור של העיתון היידי "בירָאבידזשאנער שטערן", אך רוב הכתבות בו הן ברוסית. במאגר המידע של הקהילה היהודית בעיר רשומים יותר מ־1,500 איש. בשנת 2004 הוקם בעיר בית כנסת חדש בנוסף לבית הכנסת בית תשובה שפועל משנת 1986. במשך כעשור עד לשנת 2007 בראש הקהילה עמד לב טויטמן.

== ערים תאומות ==
לבירוביג'ן יש ברית ערים תאומות עם הערים:
* 
* 
* 
* 
* 

== קישורים חיצוניים ==

* 
* 
* מידע על [https://merhav.nli.org.il/primo-explore/search?query=any,exact,בירוביג%27ן,AND&tab=unified_tab&search_scope=uni&sortby=rank&vid=NLI&lang=iw_IL&mode=advanced&offset=0&fromRedirectFilter=true בירוביג'ן] בקטלוג "מרחב" של הספרייה הלאומית
* 
* 
* 
* [http://hdl.loc.gov/loc.ndlpcoop/mtfxtx.na0025 בירוביג'ן מ־1921 עד 1931 - אלבום תמונות] באתר ספריית הקונגרס
* [https://web.archive.org/web/20070108165001/http://www.feor.ru/communities/birobidzhan/ הקהילה היהודית של העיר באתר איחוד הקהילות היהודיות של רוסיה]
* 
* [http://www.nytimes.com/2012/10/04/world/europe/jewish-homeland-in-birobidzhan-russia-retains-appeal.html?pagewanted=all&_r=0 Despite Predictions, Jewish Homeland in Siberia Retains Its Appeal], New York Times; [http://www.haaretz.co.il/news/world/1.1851354 הכתבה בעברית באתר הארץ]
* [https://www.makorrishon.co.il/magazine/dyukan/180817/ ביקור נדיר: בבירוביג'אן ייסדתי את מדינת היהודים] (מקור ראשון, אריאל שנבל, דיוקן, גיליון 1160, עמ' 22–27, 31 באוקטובר 2019)
* [https://web.archive.org/web/20120422152930/http://pgusa.ru/ האוניברסיטה ע"ש שלום עליכם מחוז אמור (רוסית)]
* [http://www.gazetaeao.ru/tag/idish.htm אתר על חיי העיר] 

*
קטגוריה:המחוז היהודי האוטונומי: ערים
קטגוריה:יישובים שהוקמו ב-1915